pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-พิธีลงนามบันทึกข้อตกลงความร่วมมือ ระหว่าง องค์การสะพานปลา (อสป.)  กับ องค์การตลาดเพื่อเกษตรกร (อ.ต.ก.)
วันศุกร์ที่ 17 มีนาคม 2566
พิธีลงนามบันทึกข้อตกลงความร่วมมือ ระหว่าง องค์การสะพานปลา (อสป.)  กับ องค์การตลาดเพื่อเกษตรกร (อ.ต.ก.)
รองปลัดกระทรวงเกษตรและสหกรณ์ ร่วมเป็นเกียรติในพิธีลงนามบันทึกข้อตกลงความร่วมมือ ระหว่าง องค์การสะพานปลา (อสป.)  กับ องค์การตลาดเพื่อเกษตรกร (อ.ต.ก.)
วันศุกร์ที่ 17 มีนาคม พ.ศ. 2566 เวลา 10.00 น. นายสุรเดช สมิเปรม รองปลัดกระทรวงเกษตรและสหกรณ์ ร่วมเป็นเกียรติ ในพิธีลงนามบันทึกข้อตกลงความร่วมมือ "ยุทธศาสตร์การสร้างคุณค่า และมูลค่าผลผลิตตลอดห่วงโซ่อุปทานของผลผลิตและสินค้าสัตว์น้ํา" ระหว่าง องค์การสะพานปลา (อสป.) กับ องค์การตลาดเพื่อเกษตรกร (อ.ต.ก.) ณ องค์การตลาดเพื่อเกษตรกร (อ.ต.ก.) กรุงเทพมหานคร
สําหรับวัตถุประสงค์ของการจัดทําบันทึกข้อตกลงความร่วมมือฯ ในครั้งนี้ คือ
1) เพื่อการพัฒนาขีดความสามารถด้านการส่งเสริม การสนับสนุน การนําสินค้าทางการเกษตร ผลผลิตและผลิตภัณฑ์สัตว์น้ําคุณภาพจากเครือข่ายของ อสป. และ อ.ต.ก. มาสู่ผู้บริโภคผ่านกลไกทางการตลาดของทั้งสองฝ่าย
2) ร่วมมือในการพัฒนาระบบการบริหารจัดการองค์กร เพื่อให้เป็นไปตามเกณฑ์ 8 Enablers ของสํานักงานคณะกรรมการนโยบายรัฐวิสาหกิจ (สคร.)
3) ร่วมมือกันภายใต้นโยบาย ภารกิจ แผนงาน โครงการ เพื่อการขับเคลื่อนการดําเนินงานให้เป็นไปตามนโยบายของรัฐบาล กระทรวงเกษตรและสหกรณ์ และคณะกรรมการรัฐวิสาหกิจ และการบูรณาการความร่วมมืออื่นๆ ที่จะเป็นประโยชน์แก่เกษตรกร
รัฐบาลไทย-ข่าวทำเนียบรัฐบาล-นายมนตรี เดชาสกุลสม รองอธิบดีกรมทางหลวง รักษาการในตำแหน่งผู้ตรวจราชการกระทรวงคมนาคม เป็นประธานพิธีปิด
วันศุกร์ที่ 17 มีนาคม 2566
นายมนตรี เดชาสกุลสม รองอธิบดีกรมทางหลวง รักษาการในตําแหน่งผู้ตรวจราชการกระทรวงคมนาคม เป็นประธานพิธีปิด
และมอบประกาศนียบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66
นายมนตรี เดชาสกุลสม รองอธิบดีกรมทางหลวง รักษาการในตําแหน่งผู้ตรวจราชการกระทรวงคมนาคม เป็นประธานพิธีปิดและมอบประกาศนียบัตรแก่ผู้ผ่านการประเมินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66 และมอบรางวัลพิเศษความดี 5 ด้าน โดยผลโหวตจากข้าราชการที่เข้าร่วมโครงการทั้งหมด ได้แก่ รางวัลผู้มีความรับผิดชอบสูง ผู้มีความตรงต่อเวลา ผู้มีมนุษย์สัมพันธ์ยอดเยี่ยม ผู้ช่วยเหลือผู้อื่นยอดเยี่ยม และผู้มีภาวะผู้นํายอดเยี่ยม ในวันที่ 17 มีนาคม 2566 ณ โรงแรมแกรนด์ ฮาวเวิร์ด กรุงเทพมหานคร
นายมนตรี เดชาสกุลสม ได้กล่าวแสดงความยินดีกับข้าราชการทุกคนที่ผ่านการประเมิน และได้รับวุฒิบัตรโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66 ทั้ง 102 คน นับเป็นโอกาสอันดี ที่ทุกคนมีโอกาสเข้ารับการฝึกอบรมหลักสูตรนี้ เนื่องจากจะเป็นประโยชน์กับตนเองและหน่วยงานต้นสังกัดในการส่งเสริมการทํางานเป็นทีม พัฒนาเครือข่ายและสร้างสายสัมพันธ์ที่ดีระหว่างข้าราชการในสังกัดกระทรวงคมนาคม และหน่วยงานนอกสังกัด ก่อให้เกิดการเรียนรู้ในการอยู่ร่วมกัน ได้แลกเปลี่ยนความคิดเห็นและประสบการณ์ มีความพร้อมที่จะเติบโตสู่การเป็นข้าราชการที่ดี และก้าวสู่โลกของการปฏิบัติราชการ ทั้งนี้ ขอให้ตระหนักไว้เสมอว่าการเป็นข้าราชการที่ดี คือศักดิ์ศรีของตัวท่านเอง จะนํามาซึ่ง “ความน่าเชื่อถือ และความไว้วางใจจากประชาชน” เจตนารมณ์และเป้าหมายที่สําคัญในการปฏิบัติราชการ คือ ข้าราชการต้องปฏิบัติราชการเพื่อประโยชน์สุขของประชาชน มุ่งเน้นการทํางานเชิงรุก คิดเชิงยุทธศาสตร์ และนําระบบบริหารจัดการสมัยใหม่มาใช้เพื่อให้การปฏิบัติงานมีประสิทธิภาพ ประสิทธิผล สามารถวัดผลความสําเร็จได้อย่างเป็นรูปธรรม และขอให้ผู้เข้ารับการฝึกอบรมนําความรู้และประสบการณ์ที่ได้ไปประยุกต์ใช้กับการทํางานและชีวิตส่วนตัว เพื่อนําพากระทรวงคมนาคมไปสู่ความเข้มแข็งอย่างยั่งยืน และเป็นกําลังสําคัญของการพัฒนาประเทศในอนาคต
ทั้งนี้ กระทรวงคมนาคมได้ดําเนินโครงการฝึกอบรมหลักสูตร “ฉันคือ...ข้าราชการที่ดี” รุ่นที่ 66 เป็นเวลา 10 วัน ระหว่างวันที่ 8 - 17 มีนาคม 2566 โดยเนื้อหาหลักสูตรและกิจกรรมต่าง ๆ เป็นไปตามแนวทาง และวัตถุประสงค์ที่สํานักงาน ก.พ. กําหนด เพื่อปลูกฝังปรัชญาการเป็นข้าราชการที่ดี เสริมสร้างสมรรถนะและทักษะที่จําเป็นสําหรับการปฏิบัติงานราชการ ส่งเสริมคุณธรรมและจริยธรรม สร้างสายสัมพันธ์ที่ดี การแลกเปลี่ยนความคิดเห็นซึ่งกันและกัน ทําให้ผู้เข้ารับการอบรมเกิดกระบวนการเรียนรู้ สามารถปรับตัวในการอยู่ร่วมกัน และการทํางานเป็นทีมได้อย่างดี เพื่อนํามาปรับใช้ในการปฏิบัติงานจริงต่อไป
รัฐบาลไทย-ข่าวทำเนียบรัฐบาล-รมว.แรงงาน สั่งลุย ดันเด็กไทยคว้าชัยแข่งขันฝีมือแรงงานเอเชีย
วันศุกร์ที่ 10 มีนาคม 2566
รมว.แรงงาน สั่งลุย ดันเด็กไทยคว้าชัยแข่งขันฝีมือแรงงานเอเชีย
กระทรวงแรงงาน โดยกรมพัฒนาฝีมือแรงงาน นําทีมโดยนางสาวบุปผา เรืองสุด รองปลัดกระทรวงแรงงาน รักษาราชการแทนอธิบดีกรมพัฒนาฝีมือแรงงานในฐานะผู้แทนทางการ (Official Delegate) ของประเทศไทย เข้าร่วมประชุมคณะทํางาน (Working group) ในการประชุมสมัชชาใหญ่องค์การการแข
รัฐบาลไทย-ข่าวทำเนียบรัฐบาล-ธอส. จัดทำมาตรการแก้หนี้ ดอกเบี้ย 0% นาน 10 เดือน ร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว ระหว่างวันที่ 11-12 มี.ค. 2566
วันศุกร์ที่ 10 มีนาคม 2566
10/03/2566
ธอส. จัดทํามาตรการแก้หนี้ ดอกเบี้ย 0% นาน 10 เดือน ร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว ระหว่างวันที่ 11-12 มี.ค. 2566
ธอส. นํามาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว เพื่อให้ ขรก.ครูและบุคลากรทางการศึกษาในภาคตะวันออกให้ได้รับความช่วยเหลืออย่างครบวงจร ระหว่างวันที่ 11-12 มี.ค.2566 ณ ห้องประชุมศานิตย์
ธนาคารอาคารสงเคราะห์ (ธอส.) ดําเนินการตามนโยบายของรัฐบาล ในการแก้ไขปัญหาหนี้สินให้กับข้าราชการครูและบุคลากรทางการศึกษา ที่ถือเป็นทรัพยากรบุคคลที่สําคัญในการพัฒนาด้านการศึกษาของประเทศให้มีคุณภาพชีวิตที่ดีขึ้น ธอส. ในฐานะสถาบันการเงินของรัฐ ที่มีพันธกิจ “ทําให้คนไทยมีบ้าน” จึงได้นํามาตรการแก้หนี้และผลิตภัณฑ์ทางการเงินเข้าร่วมงานมหกรรมการเงินเพื่อครูไทย 4 ภูมิภาค ครั้งที่ 2 จ.สระแก้ว เพื่อให้ข้าราชการครูและบุคลากรทางการศึกษาในภาคตะวันออกให้ได้รับความช่วยเหลืออย่างครบวงจร ระหว่างวันที่ 11-12 มีนาคม 2566 ณ ห้องประชุมศานิตย์ นาคสุขศรี มหาวิทยาลัยบูรพา วิทยาเขตสระแก้ว จ.สระแก้ว โดย ธอส. นํามาตรการแก้หนี้และผลิตภัณฑ์ทางการเงินเข้าร่วมงาน ประกอบด้วย
มาตรการช่วยเหลือลูกค้าปัจจุบันของธนาคาร มาตรการ 22 [M22] สําหรับลูกค้าข้าราชการครูและบุคลากรทางการศึกษาของรัฐหรือเอกชน ที่ยังคงรับราชการและ/หรือเป็นข้าราชการบํานาญ ที่กู้เงินกับธนาคารมาแล้วไม่น้อยกว่า 1 ปี ที่มีสถานะ NPL หรือ สถานะ NPL ที่อยู่ระหว่างการใช้มาตรการ/ปรับโครงสร้างหนี้ ให้ผ่อนเงินงวดต่ําพร้อมลดอัตราดอกเบี้ยเงินกู้พิเศษ 2 ปี เดือนที่ 1-10 ชําระเพียงงวดละ 1,000 บาท อัตราดอกเบี้ย 0% ต่อปี (ตัดชําระเงินต้นทั้งหมด) เดือนที่ 11-18 คิดเงินงวดจากอัตราดอกเบี้ย 1.99% ต่อปี
(กรณีเงินต้นคงเหลือ 1 ล้านบาท เงินงวดในการผ่อนชําระ 1,800 บาท) เดือนที่ 19-21 คิดเงินงวดจากอัตราดอกเบี้ย 3.90% ต่อปี
(กรณีเงินต้นคงเหลือ 1 ล้านบาท เงินงวดในการผ่อนชําระ 3,500 บาท) เดือนที่ 22-24 คิดเงินงวดจากอัตราดอกเบี้ย MRR-2% ต่อปี หรือเท่ากับ 4.40% ต่อปี (กรณีเงินต้นคงเหลือ 1 ล้านบาท เงินงวดในการผ่อนชําระ 3,900 บาท) (อัตราดอกเบี้ย MRR ธอส. ปัจจุบันเท่ากับ 6.40% ต่อปี)
นอกจากนี้ ภายในงาน ธอส. ยังนําบ้านมือสอง ธอส. ทําเลดีทั่วประเทศมาจําหน่ายพร้อมส่วนลดสุด 50% จากราคาประเมิน ในปัจจุบัน พร้อมสิทธิ์ผ่อนดาวน์นาน 36 เดือน โดยไม่มีดอกเบี้ย และจองซื้อทรัพย์ออนไลน์และวางเงินประกัน 5,000 บาท ในวันทําสัญญาจะซื้อจะขาย (เงื่อนไขเป็นไปตามที่ธนาคารกําหนด) พิเศษ!! รับฟรีของสมนาคุณสําหรับลูกค้าที่จองซื้อบ้านมือสอง ธอส. จองสิทธิ์ซื้อและเลือกดูทรัพย์ได้ที่ Application : GHB ALL HOME
สําหรับข้าราชการครูและบุคลากรทางการศึกษาที่สนใจเข้ามาตรการความช่วยเหลือฯ ของ ธอส. จะต้องแสดงหลักฐาน เอกสารบัตรประจําตัวเจ้าหน้าที่ หนังสือรับรองจากหน่วยงานต้นสังกัด พร้อมทั้งแสดงหลักฐานการได้รับผลกระทบจากการประกอบอาชีพหรือผลกระทบทางด้านเศรษฐกิจ เช่น หลักฐานรายได้ หรือ หนังสือรับรองจากหน่วยงานจากต้นสังกัด เพื่อประกอบการพิจารณา โดยสามารถลงทะเบียนยื่นคําร้องภายในงานมหกรรมการเงินเพื่อครูไทยฯ ระหว่างวันที่ 11-12 มีนาคม 2566 เท่านั้น สอบถามรายละเอียดเพิ่มเติมได้ที่ ธอส.ทุกสาขาทั่วประเทศ G H Bank Call Center โทร 0-2645-9000 หรือ Facebook Fanpage ธนาคารอาคารสงเคราะห์ และติดตามข่าวสารของธนาคารได้ที่ Mobile Application : GHB ALL, GHB ALL GEN และwww.ghbank.co.th
รัฐบาลไทย-ข่าวทำเนียบรัฐบาล-กรมการปกครอง ลงพื้นที่ตรวจสอบกรณีปรากฏภาพบัตรประชาชน 7 ใบ ในสื่อสังคมออนไลน์ ด้านเจ้าของภาพยืนยันเป็นผู้เสียหายที่ถูกนำบัตรประชาชนไปปลอมแปลงและนำไปใช้ในทางที่ไม่ถูกต้อง
วันศุกร์ที่ 10 มีนาคม 2566
10/03/2566
กรมการปกครอง ลงพื้นที่ตรวจสอบกรณีปรากฏภาพบัตรประชาชน 7 ใบ ในสื่อสังคมออนไลน์ ด้านเจ้าของภาพยืนยันเป็นผู้เสียหายที่ถูกนําบัตรประชาชนไปปลอมแปลงและนําไปใช้ในทางที่ไม่ถูกต้อง
กรมการปกครอง ลงพื้นที่ตรวจสอบกรณีปรากฏภาพบัตรประชาชน 7 ใบ ในสื่อสังคมออนไลน์ ด้านเจ้าของภาพยืนยันเป็นผู้เสียหายที่ถูกนําบัตรประชาชนไปปลอมแปลงและนําไปใช้ในทางที่ไม่ถูกต้อง
เมื่อวันที่ 9 มี.ค. 66 นายแมนรัตน์ รัตนสุคนธ์ อธิบดีกรมการปกครอง เปิดเผยถึงความคืบหน้ากรณีข่าวที่ปรากฏบนสื่อสังคมออนไลน์ที่บุคคลคนเดียวมีบัตรประชาชน 7 ใบ ซึ่งกรมการปกครอง ในฐานะสํานักทะเบียนกลาง ได้มอบหมายให้สํานักบริหารการทะเบียน ลงพื้นที่ตรวจสอบข้อเท็จจริง ณ อําเภอเมืองกาญจนบุรี จังหวัดกาญจนบุรี และได้พบกับเจ้าของบัตรประชาชนตัวจริงตามหลักฐานทางทะเบียนและข้อมูลการขอมีบัตรประชาชน ซึ่งได้รับรายงานว่า นายภาคิน สุขประพันธ์ เจ้าของบัตรฯ ได้ลงบันทึกประจําวันกับพนักงานสอบสวน สภ.ลาดหญ้า โดยแจ้งว่า ตนเคยขอกู้ยืมเงินจํานวน 50,000 บาท ผ่านแอปพลิเคชันหนึ่ง ซึ่งได้มีการส่งภาพถ่ายบัตรประชาชนเป็นหลักฐานเพื่อประกอบการกู้ยืมเงิน และได้เสียเงินค่าธรรมเนียมให้กับผู้ให้กู้จํานวน 500 บาท แต่ก็ไม่ได้รับเงินตามที่ขอกู้แต่อย่างใด ซึ่งในภายหลังพบว่าได้มีการนําเอาภาพถ่ายบัตรประชาชนของตนไปแก้ไขชื่อตัว ชื่อสกุล และเลขประจําตัวประชาชน และมีการนําไปใช้ จนเกิดการเผยแพร่ทางสื่อสังคมออนไลน์ตามที่ปรากฏในข่าว พร้อมทั้งยืนยันว่าตนเป็นผู้เสียหายที่ถูกนําบัตรประชาชนไปปลอมแปลงและนําไปใช้ในทางที่ไม่ถูกต้อง
นายแมนรัตน์ รัตนสุคนธ์ อธิบดีกรมการปกครอง กล่าวเพิ่มเติมว่า ปัจจุบันมิจฉาชีพมีเล่ห์กลที่แยบยลหลากหลายรูปแบบ และยังมีการสร้างแรงจูงใจให้หลงกลหลงเชื่ออย่างสนิทใจ โดยกําหนดว่าผู้ที่จะซื้อสินค้าออนไลน์หรือกู้เงินออนไลน์ จะต้องส่งสําเนาบัตรประชาชนเพื่อยืนยันตัวตน "จึงขอย้ําเตือนให้พี่น้องประชาชนระมัดระวังและตรวจสอบข้อมูลให้ชัดเจนก่อน เพราะหากท่านส่งรูปบัตรประชาชนไปแล้วปลายทางคือมิจฉาชีพ ท่านอาจจะถูกนํารูปไปปลอมแปลงบัตรประชาชนได้"
"การปลอมแปลงรายละเอียดชื่อในบัตรประจําตัวประชาชน เป็นการกระทําความผิดตามประมวลกฎหมายอาญา มาตรา 265 ผู้ใดปลอมเอกสารสิทธิ หรือเอกสารราชการ ต้องระวางโทษจําคุกตั้งแต่ 6 เดือนถึง 5 ปี และปรับตั้งแต่ 10,000 – 100,000 บาท โดยหากพี่น้องประชาชนท่านใดมีข้อสงสัยหรือมีเบาะแสการกระทําผิดในลักษณะนี้ในพื้นที่อื่น ๆ สามารถแจ้งผ่านสายด่วนศูนย์ดํารงธรรม โทร. 1567 ตลอด 24 ชั่วโมง" นายแมนรัตน์ฯ กล่าวในช่วงท้าย
นายเอกอนันต์ ศรีอินทร์ ผู้อํานวยการส่วนป้องกันและปราบปรามการทุจริตการทะเบียนและบัตรประจําตัวประชาชน สํานักบริหารการทะเบียน กล่าวว่า ในวันนี้ตนได้รับมอบหมายจากอธิบดีกรมการปกครอง ให้ลงพื้นที่ตรวจสอบข้อเท็จจริง กรณีปรากฏบัตรประชาชนทั้ง 7 ใบดังกล่าว ซึ่งพบว่า บัตรเหล่านั้นไม่ได้มีการออกให้โดยจัดทําด้วยวัสดุอุปกรณ์ของสํานักบริหารการทะเบียน และไม่ปรากฏชื่ออื่น ๆ ในฐานข้อมูลทะเบียนบัตรประจําตัวประชาชน เป็นการทําโดยมิจฉาชีพด้วยแอปพลิเคชันหนึ่ง
รัฐบาลไทย-ข่าวทำเนียบรัฐบาล-‘ปลัดแรงงาน’ หารือ ที่ปรึกษาฯ สถานทูตสหรัฐ กระชับความร่วมมือมุ่งขจัดการค้ามนุษย์ด้านแรงงาน ยกระดับไทยสู่เทียร์ 1
วันศุกร์ที่ 10 มีนาคม 2566
10/03/2566
‘ปลัดแรงงาน’ หารือ ที่ปรึกษาฯ สถานทูตสหรัฐ กระชับความร่วมมือมุ่งขจัดการค้ามนุษย์ด้านแรงงาน ยกระดับไทยสู่เทียร์ 1
‘ปลัดแรงงาน’ หารือ ที่ปรึกษาฯ สถานทูตสหรัฐ กระชับความร่วมมือมุ่งขจัดการค้ามนุษย์ด้านแรงงาน ยกระดับไทยสู่เทียร์ 1
วันที่9มีนาคม2566นายบุญชอบสุทธมนัสวงษ์ปลัดกระทรวงแรงงานให้การต้อนรับนายเจมส์แอลเวย์แมน(Mr.Jame L.Wayman)ที่ปรึกษาฝ่ายการเมืองสถานเอกอัครราชทูตสหรัฐอเมริกาประจําประเทศไทยและคณะในโอกาสเข้าเยี่ยมคารวะเพื่อหารือประเด็นสถานการณ์และความร่วมมือระหว่างไทยกับสหรัฐอเมริกาในการขจัดการค้ามนุษย์ด้านแรงงานแรงงานบังคับและแรงงานเด็กโดยมีผู้บริหารระดับสูงกระทรวงแรงงานเข้าร่วมด้วยณห้องประชุมปลัดกระทรวงแรงงานชั้น7อาคารกระทรวงแรงงาน
นายบุญชอบกล่าวว่ารัฐบาลภายใต้การนําของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมได้ให้ความสําคัญกับการแก้ไขปัญหาการค้ามนุษย์ที่รัฐบาลกําหนดให้เป็นวาระแห่งชาติโดยมีพล.อ.ประวิตรวงษ์สุวรรณรองนายกรัฐมนตรีซึ่งกํากับดูแลการป้องกันและแก้ไขปัญหาการค้ามนุษย์ได้เน้นย้ําให้หน่วยงานที่เกี่ยวข้องทุกหน่วยงานบูรณาการโดยมอบหมายให้พล.ต.อ.ธรรมศักดิ์วิชชารยะรองเลขาธิการนายกรัฐมนตรีฝ่ายการเมืองเป็นผู้ประสานงานหลักกับแต่ละหน่วยงานที่เกี่ยวข้องเพื่อให้การทํางานมีเอกภาพยิ่งขึ้นตลอดจนมุ่งมั่นตั้งเป้าหมายยกระดับการป้องกันและปราบปรามการค้ามนุษย์ที่ปัจจุบันประเทศไทยอยู่ในระดับเทียร์2และต้องการยกระดับให้อยู่ในระดับเทียร์1ภายในปี2566
นายบุญชอบกล่าวต่อว่าในส่วนของกระทรวงแรงงานโดยนายสุชาติชมกลิ่นรัฐมนตรีว่าการกระทรวงแรงงานไม่ได้นิ่งนอนใจได้ให้ความสําคัญในการดําเนินการขับเคลื่อนนโยบายการป้องกันและแก้ไขปัญหาการค้ามนุษย์ด้านแรงงานในประเทศไทยมาอย่างต่อเนื่องโดยให้หน่วยงานในสังกัดดําเนินการภายใต้แผนปฏิบัติการด้านการป้องและแก้ไขปัญหาการค้ามนุษย์ด้านแรงงานในแรงงานกลุ่มเสี่ยงเช่นแรงงานต่างด้าวแรงงานเด็กแรงงานภาคประมงอาทิดําเนินการตรวจคัดกรองเบื้องต้นการบังคับใช้แรงงานหรือบริการและการค้ามนุษย์ด้านแรงงานในรายงานต่างด้าวตามมาตรฐานการปฏิบัติงานการตรวจคัดกรอง(SOP)ให้เป็นไปตามกลไกการส่งต่อระดับชาติจัดตั้งศูนย์บัญชาการป้องกันการค้ามนุษย์ด้านแรงงานและศูนย์ปฏิบัติการป้องกันการค้ามนุษย์ด้านแรงงานกรมการจัดหางานเพื่อดําเนินการป้องกันการค้ามนุษย์ด้านแรงงานให้เป็นไปอย่างมีประสิทธิภาพตรวจสถานประกอบกิจการทั้งด้านสภาพการจ้างงานและสภาพการทํางานเฝ้าระวังผู้มีพฤติกรรมจะลักลอบไปทํางานที่ต่างประเทศตรวจคัดกรองลูกจ้างเกี่ยวกับสภาพการจ้างงานการทํางานแก้ไขปัญหาการทําประมงผิดกฎหมายการใช้แรงงานเด็กในรูปแบบที่เลวร้ายนําเข้าและจัดส่งแรงงานตามระบบเอ็มโอยูเป็นต้น
“กระทรวงแรงงานในฐานะหน่วยงานหลักด้านการช่วยเหลือคุ้มครองป้องกันและแก้ปัญหาเกี่ยวกับผู้เสียหายจากการค้ามนุษย์ด้านแรงงานและจากการบังคับใช้แรงงานหรือบริการมีความยินดีที่จะร่วมผนึกกําลังกับทุกภาคส่วนทั้งหน่วยงานภาครัฐและองค์กรพัฒนาเอกชน(NGO)ในการขับเคลื่อนการต่อต้านการค้ามนุษย์ขจัดการบังคับใช้แรงงานและการค้ามนุษย์ในประเทศไทยและเพื่อให้ประเทศไทยสามารถปฏิบัติตามมาตรฐานขั้นต่ําของสหรัฐฯและได้รับการจัดอันดับในรายงานการค้ามนุษย์ให้อยู่ในระดับTier 1ต่อไป”นายบุญชอบกล่าวท้ายสุด
+++++++++++++++++++
กองเผยแพร่และประชาสัมพันธ์
10มีนาคม2566
รัฐบาลไทย-ข่าวทำเนียบรัฐบาล-Govt Spokesperson: 24/7 Hotlines set up by 12 commercial banks to receives public reports on call center gangs and money scams
วันศุกร์ที่ 10 มีนาคม 2566
10/03/2566
Govt Spokesperson: 24/7 Hotlines set up by 12 commercial banks to receives public reports on call center gangs and money scams
Govt Spokesperson: 24/7 Hotlines set up by 12 commercial banks to receives public reports on call center gangs and money scams
March 9, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed information about the 24/7 hotlines set up by 12 commercial banks to directly receive reports and complaints from the public on cases related to call center gangs and money scams. These hotlines are:
KBANK: 0-2888-8888 press 001
Krung Thai Bank 0-2111-1111 press 108
Krungsri Bank 1572 press 5
Bangkok Bank 1333 or 0-2645-5555 press *3
Siam Commercial Bank: 0-2777-7575
TMBThanachart Bank 1428 press 03
Government’s Savings Bank: 1115 press 6
CIMB Thai Bank: 0-2626-7777 press 00
Thai Credit Retail Bank: 0-2697-5454
UOB Bank Thailand: 0-2344-9555
Land and House Bank: 0-2359-0000 press 8
Government Housing Bank: 0-2645-9000 press 33
According to the Government Spokesperson, Prime Minister and Defense Minister Gen. Prayut Chan-o-cha has closely followed up on the progress of his instruction made to concerned agencies to accelerate their action against online frauds and scams. The Government also pushes forward the Royal Decree on Cyber Crime Suppression and Prevention, B.E. ..., to enhance authority’s power in curbing scammers in an efficient manner.
รัฐบาลไทย-ข่าวทำเนียบรัฐบาล-ประชุมคณะทำงานประสานความร่วมมือฯ ที่เกี่ยวข้องกับการให้บริการในกิจการท่าอากาศยาน
วันศุกร์ที่ 10 มีนาคม 2566
ประชุมคณะทํางานประสานความร่วมมือฯ ที่เกี่ยวข้องกับการให้บริการในกิจการท่าอากาศยาน
ประชุมคณะทํางานประสานความร่วมมือฯ ที่เกี่ยวข้องกับการให้บริการในกิจการท่าอากาศยาน
วันนี้ (10 มี.ค. 66) ดร.เวทางค์ พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานประสานความร่วมมือ ติดตาม เร่งรัดและแก้ไขปัญหาการดําเนินงานด้านอุตุนิยมวิทยา ที่เกี่ยวข้องกับการให้บริการในกิจการท่าอากาศยาน ครั้งที่ 1/2566 โดยในที่ประชุมได้มีการสรุปภารกิจเกี่ยวกับการบริหารจัดการด้านอุตุนิยมวิทยา และการติดตั้งเครื่องตรวจสภาพอากาศในพื้นที่ท่าอากาศยาน พร้อมทั้งได้หารือกรอบการดําเนินงานประสานความร่วมมือ ติดตาม เร่งรัด และแก้ไขปัญหาการดําเนินงานด้านอุตุนิยมวิทยาที่เกี่ยวข้องกับการให้บริการในกิจการท่าอากาศยานด้วย ณ ห้องประชุม MOC ชั้น 6 กระทรวงดิจิทัลเพื่อเศรษฐกิจและสังคม
_________________
รัฐบาลไทย-ข่าวทำเนียบรัฐบาล-ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา ครั้งที่ 2
วันศุกร์ที่ 10 มีนาคม 2566
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา ครั้งที่ 2
ดีอีเอส เปิดกิจกรรมรู้เท่าทัน รับมือข่าวปลอม ในสถานศึกษา ครั้งที่ 2
วันนี้ (10 มี.ค.66) พันตํารวจโท อนุรักษ์ จิรจิตร ผู้ช่วยรัฐมนตรีประจํากระทรวงดิจิทัลเพื่อเศรษฐกิจ และสังคม (ดีอีเอส) เป็นประธานในพิธีเปิดกิจกรรมเสริมสร้างการรับรู้ เพื่อรู้เท่าทันและรับมือกับข่าวปลอม ในสถานศึกษา ครั้งที่ 2 ภายใต้โครงการศูนย์ประสานงานและแก้ไขปัญหาข่าวปลอม (Anti Fake News Center : AFNC) เพื่อเป็นส่วนหนึ่งในการเตรียมความพร้อมให้เด็กและเยาวชนสามารถรับมือกับข่าวสารต่าง ๆ ที่เกิดขึ้น ในปัจจุบัน และยังเป็นการสร้างความตระหนักรู้ในการใช้งานสื่อสังคมออนไลน์ โดยมี ดร.ศิรภัสสร ชุมภูเทพ ผู้อํานวยการโรงเรียนโรงเรียนป่าไม้อุทิศ 4พร้อมด้วยบุคลากรและเจ้าหน้าที่ของโรงเรียน ร่วมให้การต้อนรับ ณ โรงเรียนโรงเรียนป่าไม้อุทิศ 4 ต.คีรีราษฎร์ อ.พบพระ จ.ตาก
_________________________
รัฐบาลไทย-ข่าวทำเนียบรัฐบาล-กยศ. ร่วมงานมหกรรมการเงินเพื่อครูไทย 4 ภูมิภาค วันที่ 11- 12 มี.ค. 66 จังหวัดสระแก้ว
วันศุกร์ที่ 10 มีนาคม 2566
10/03/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 11- 12 มี.ค. 66 จังหวัดสระแก้ว
กยศ. เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” วันที่ 11 -12 มีนาคม 2566 นี้ ณ มหาวิทยาลัยบูรพา วิทยาเขตสระแก้ว อําเภอวัฒนานคร จังหวัดสระแก้ว
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คําแนะนําในการวางแผนการออมการลงทุน วันที่ 11 -12 มีนาคม 2566 นี้ ณ มหาวิทยาลัยบูรพา วิทยาเขตสระแก้ว อําเภอวัฒนานคร จังหวัดสระแก้ว
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ร่วมจัดงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 11 -12 มีนาคม 2566 เวลา 08.30 - 16.00 น. ณ หอประชุมศานิตย์ นาคสุขศรี ชั้น 2 อาคาร ศ.ดร.สุชาติ อุปถัมภ์ มหาวิทยาลัยบูรพา วิทยาเขตสระแก้ว อําเภอวัฒนานคร จังหวัดสระแก้ว จัดโดยกระทรวงศึกษาธิการและพันธมิตร กลุ่มสถาบันการเงินต่างๆ เพื่อเปิดโอกาสให้ข้าราชการครูและบุคลากรทางการศึกษาในพื้นที่ภูมิภาคจังหวัดสระแก้ว จังหวัดปราจีนบุรี และจังหวัดนครนายก ที่ประสบปัญหาหนี้สินได้รับการช่วยเหลือ โดยจะมีการเปิดการเจรจาแก้ไขปัญหาหนี้ร่วมกัน ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคําปรึกษาการชําระหนี้ได้ที่บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-​กระทรวงเกษตรและสหกรณ์ ประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566
วันศุกร์ที่ 10 มีนาคม 2566
​กระทรวงเกษตรและสหกรณ์ ประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566
​กระทรวงเกษตรและสหกรณ์ ประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566
วันศุกร์ที่ 10 มีนาคม 2566 เวลา 09.30 น. นายสุรเดช สมิเปรม รองปลัดกระทรวงเกษตรและสหกรณ์ เป็นประธานการประชุมคณะอนุกรรมการสรรหาปราชญ์เกษตรของแผ่นดิน ครั้งที่ 2/2566 ณ ห้องประชุม 123 ชั้น 2 กระทรวงเกษตรและสหกรณ์
การประชุมฯ ครั้งนี้ เป็นการร่วมกันพิจารณาสรุปผลผู้เข้ารับการสรรหาที่มีคุณสมบัติเหมาะสมตามเกณฑ์ที่กําหนด ภายหลังจากที่คณะอนุกรรมการสรรหาปราชญ์ของแผ่นดินได้ทําการตรวจข้อมูลเชิงประจักษ์ในพื้นที่ เพื่อเสนอให้คณะกรรมการส่งเสริมปราชญ์เกษตรของแผ่นดินพิจารณาแต่งตั้งเป็นปราชญ์เกษตรของแผ่นดิน ประจําปี 2566
รัฐบาลไทย-ข่าวทำเนียบรัฐบาล-ศูนย์ฝึกพาณิชย์นาวี กรมเจ้าท่า เปิดหลักสูตรฝึกอบรม เพิ่มทักษะให้กับคนเรือ สร้างความปลอดภัยการสัญจรทางน้ำเพิ่มมากขึ้น
วันศุกร์ที่ 10 มีนาคม 2566
ศูนย์ฝึกพาณิชย์นาวี กรมเจ้าท่า เปิดหลักสูตรฝึกอบรม เพิ่มทักษะให้กับคนเรือ สร้างความปลอดภัยการสัญจรทางน้ําเพิ่มมากขึ้น
...
ศูนย์ฝึกพาณิชย์นาวี เปิดหลักสูตรฝึกอบรม เพิ่มทักษะให้กับคนเรือ สร้างความปลอดภัยการสัญจรทางน้ําเพิ่มมากขึ้น
ศูนย์ฝึกพาณิชย์นาวี กรมเจ้าท่า กระทรวงคมนาคม เปิดสอนหลักสูตรเพื่อเพิ่มทักษะให้กับคนประจําเรือ เป็นไปตามนโยบายของรัฐบาลและกระทรวงคมนาคม เพื่อเพิ่มทักษะให้กับคนประจําเรือ โดยกลุ่มฝึกอบรมศูนย์ฝึกพาณิชย์นาวี เปิดสอนหลักสูตรเพื่อต่อใบสรั่งเรือ รายละเอียด ดังนี้
- หลักสูตรเรือลําเลียง Helmsman Of Non-Self-Propelled Vessel วันอบรมวันที่ 30 - 31 มีนาคม 2566 ระยะเวลา 2 วัน ค่าอบรม 1,500 บาท
ทั้งนี้ เพื่อเป็นการทบทวนความสามารถหลักสูตรของคนประจําเรือ สร้างเครือข่าย สร้างความปลอดภัยการสัญจรทางน้ําเพิ่มมากขึ้น ผู้สนใจสามารถสอบถามเพิ่มเติมได้ที่ หลักสูตรฝึกอบรม ติดต่อ 0 2756 4971 ถึง 135 / 114 หรือ 082 109 7600 Line : Trainingmmtc
ดาวน์โหลดแอพฝึกอบรมได้ที่
App Store (iOS): https://shorturl.asia/t5KPb
Play Store (Android) : https://shorturl.asia/V2P8S
เข้าร่วมกลุ่มไลน์ข่าวสารการฝึกอบรม
https://line.me/ti/g/OHzjzVQlUh
รัฐบาลไทย-ข่าวทำเนียบรัฐบาล-กรมเจ้าท่า จัดระเบียบ อู่ต่อเรือทั่วประเทศ ส่งเสริมมาตรฐานด้านความปลอดภัยทางน้ำทั้งระบบ
วันศุกร์ที่ 10 มีนาคม 2566
กรมเจ้าท่า จัดระเบียบ อู่ต่อเรือทั่วประเทศ ส่งเสริมมาตรฐานด้านความปลอดภัยทางน้ําทั้งระบบ
...
จากนโยบายของรัฐบาล และกระทรวงคมนาคม ที่ได้มอบหมายให้กรมเจ้าท่า กํากับ ควบคุม ดูแลการประกอบกิจการอู่เรือทั่วประเทศให้เป็นไปตามมาตรฐานความปลอดภัยทางน้ําทั้งระบบ
นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เปิดเผยว่า จากกรณี เรือ สมูธ ซี 22 เกิดเหตุเพลิงไหม้ ขณะเรือจอดซ่อม ณ อู่เรือรวมมิตรด็อคยาร์ด แม่น้ําแม่กลอง จังหวัดสมุทรสงคราม เมื่อวันที่ 17 มกราคม 2566 เป็นเหตุให้มีผู้ได้รับบาดเจ็บและเสียชีวิต โดยจากการตรวจสอบพบว่า อู่ต่อเรือดังกล่าว จดทะเบียนเป็นผู้ประกิจการอู่เรือแล้ว แต่เรือลําดังกล่าวจอดอยู่บริเวณท่าเทียบเรือของบริษัท รวมมิตรด็อคยาร์ค จํากัด จึงถือได้ว่าเป็นสถานที่สําหรับให้บริการแก่เดินเรือทะเลที่มีขนาดตั้งแต่ 500 ตันกรอสขึ้นไป โดยมิได้รับอนุญาตตามนัยข้อ 3 (9) และข้อ 4 แห่งประกาศของคณะปฏิวัติ ฉบับที่ 58 เรื่อง การควบคุมกิจการค้าขายอันกระทบถึงความปลอดภัยหรือผาสุกของประชาชนนั้น จึงสั่งการให้ กองกํากับการพาณิชยนาวี (กกพ.) กลุ่มกํากับกิจการขนส่งต่อเนื่องหลายรูปแบบ และ จภ.1-7 เขต/สาขา ดําเนินการตรวจสอบอู่เรือทั้งหมด ว่ามีการอนุญาตถูกต้องหรือไม่ พร้อมทั้งให้ กกพ. จัดทําสรุปรายงานการดําเนินการเรื่องอู่เรือทั้งระบบ
จากการ ตรวจสอบข้อมูลในภาพรวม กองกํากับการพาณิชยนาวี กลุ่มกํากับกิจการขนส่งต่อเนื่อง รายงานในเบื้องต้นว่า จํานวนอู่เรือที่จดทะเบียนเป็นผู้ประกอบกิจการอู่เรือและได้รับหนังสืออนุญาตฯ ถูกต้องตามมาตรา 25 แห่งพระราชบัญญัติส่งเสริมการพาณิชยนาวี พ.ศ.2521 ทั่วประเทศ จํานวนทั้งสิ้น 256 ราย โดยมีอู่เรือที่ยังดําเนินการอยู่ 237 ราย และหยุดกิจการไปแล้ว 19 ราย และได้เสนอมาตรฐานในการปฏิบัติงาน การจัดทําคู่มือแนวทางการปฏิบัติงาน (SOP) การกํากับการปฏิบัติตามของอู่เรือ โดยเน้นเฉพาะอู่เรือที่ให้บริการเรือบรรทุกสินค้าอันตราย จํานวน 6 เรื่อง ดังนี้ 1)เสนอให้มีการแก้ไขการปรับปรุงระเบียบ กฎหมาย ในส่วนที่เกี่ยวข้อง เพื่อให้สอดคล้องกับการปฏิบัติงาน 2) ตรวจสอบสถานที่ตั้งกิจการอู่เรือ เพื่อพิจารณาประเด็นที่เกี่ยวกับทําเลที่ตั้ง ว่าเหมาะสมกับการประกอบกิจการหรือไม่ 3) ตรวจสอบและประเมินความเสี่ยงในทุกกิจกรรมการปฏิบัติงานของอู่เรือ 4) ตรวจสอบใบอนุญาตที่เกี่ยวข้อง 5) จัดทําคู่มือวิธีปฏิบัติตามมาตรฐานด้านความปลอดภัยในอู่เรือ และ 6) กําหนดให้มีหลักสูตรการฝึกอบรมเจ้าหน้าที่ผู้ปฏิบัติงานประจําอู่เรือเกี่ยวกับความปลอดภัย เพื่อควบคุมกํากับมาตรฐานด้านความปลอดภัยในการทํางานตามระดับงานที่รับผิดชอบ โดยผู้ปฏิบัติงานประจําอู่เรือต้องผ่านการอบรม หลักสูตรเกี่ยวกับความปลอดภัยในการทํางานตามระดับของงานที่รับผิดชอบ ทั้งนี้ เพื่อให้การประกอบกิจการอู่เรือมี มาตรฐานด้านความปลอดภัย ลดโอกาสการเกิดอุบัติเหตุ ที่กระทบต่อชีวิตและทรัพย์สินต่อไป
รัฐบาลไทย-ข่าวทำเนียบรัฐบาล-พม. จับมือเครือข่าย เตรียมระบบแจ้งเหตุ ESS  ผ่าน Line OA เพิ่มช่องทางรับแจ้งเหตุฉุกเฉินทางสังคมทั่วประเทศ
วันศุกร์ที่ 10 มีนาคม 2566
พม. จับมือเครือข่าย เตรียมระบบแจ้งเหตุ ESS  ผ่าน Line OA เพิ่มช่องทางรับแจ้งเหตุฉุกเฉินทางสังคมทั่วประเทศ
พม. จับมือเครือข่าย เตรียมระบบแจ้งเหตุ ESS  ผ่าน Line OA เพิ่มช่องทางรับแจ้งเหตุฉุกเฉินทางสังคมทั่วประเทศ
วันนี้ (10 มี.ค. 66) เวลา 08.00 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า กระทรวงการพัฒนาสังคมและความมั่นคงของมนุษย์ (พม.) เตรียมเปิดใช้งานระบบแจ้งเหตุฉุกเฉินทางสังคม หรือ ESS (Emergency Social Service : Thailand) ด้วยความร่วมมือกับสํานักงานตํารวจแห่งชาติ สํานักงานคณะกรรมการดิจิทัลเพื่อเศรษฐกิจและสังคมแห่งชาติ กองทุนเสมอภาคทางการศึกษา และภาคีเครือข่าย เพื่อเป็นช่องทางในการรับแจ้งเหตุฉุกเฉินทางสังคมในทุกจังหวัดทั่วประเทศ ซึ่งให้บริการเฉพาะกรณีปัญหาเร่งด่วนจาก 5 สาเหตุ ได้แก่ ข่มขู่ว่าจะทําร้ายหรือทําร้าย กักขังหน่วงเหนี่ยว เสี่ยงถูกล่วงละเมิดทางเพศ ผู้คลุ้มคลั่งก่อให้เกิดเหตุร้าย และมั่วสุมจนก่อให้เกิดเหตุร้าย โดยทํางานผ่าน Line OA ด้วยการค้นหาชื่อ คําว่า ESS Help Me ซึ่งเจ้าหน้าที่จะสามารถเข้าไปช่วยเหลือได้อย่างรวดเร็วและทันเหตุการณ์ เป็นการช่วยลดการบาดเจ็บและสูญเสียชีวิตได้
นายอนุกูล กล่าวต่อไปว่า ระบบแจ้งเหตุ ESS เป็นการนําระบบดิจิทัลเข้าช่วยในการป้องกันและแก้ปัญหาความเดือดร้อนทางสังคมของประชาชนและกลุ่มเปราะบางได้อย่างมีประสิทธิภาพยิ่งขึ้น ซึ่งทุกคนสามารถแจ้งเหตุได้ง่าย ผ่าน Line OA แพลตฟอร์มที่มีคนไทยใช้ในการติดต่อสื่อสารกันในชีวิตประจําวันเป็นจํานวนมาก สามารถแชร์พิกัดจุดเกิดเหตุในระบบให้เจ้าหน้าที่สามารถเดินทางไปยังจุดเกิดเหตุได้อย่างแม่นยําและรวดเร็ว และระบบแจ้งเหตุ ESS ออกแบบมาให้รองรับการแจ้งเหตุในกรณีที่ผู้ถูกระทําไม่สามารถใช้เสียงได้อีกด้วย อีกทั้งผู้บริหารหรือหัวหน้าหน่วยงานในพื้นที่สามารถติดตามสถานการณ์การช่วยเหลือได้แบบ Real Time และยังสามารถนําข้อมูลที่ได้รับแจ้งมาจัดเก็บ วิเคราะห์ และใช้ประโยชน์ในการป้องกันเหตุและแก้ไขปัญหาเชิงรุกต่อไปได้
นายอนุกูล กล่าวเพิ่มเติมว่า ทั้งนี้ กระทรวง พม. เตรียมจัดพิธีลงนามบันทึกความเข้าใจความร่วมมือในการพัฒนาระบบแจ้งเหตุ ESS ร่วมกับสํานักงานตํารวจแห่งชาติ สํานักงานคณะกรรมการดิจิทัลเพื่อเศรษฐกิจและสังคมแห่งชาติ และกองทุนเสมอภาคทางการศึกษา ในวันอังคารที่ 14 มีนาคม 2566 ณ ตึกสันติไมตรี ทําเนียบรัฐบาล อีกทั้งนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) จะนําเสนอระบบดังกล่าวต่อ พลเอก ประยุทธ์ จันทร์โอชา นายกรัฐมนตรี โดย ทั้งนี้ ระบบแจ้งเหตุ ESS จะเริ่มเปิดใช้ ตั้งแต่วันที่ 1 เมษายน 2566 เป็นต้นไป และเปิดตัวอย่างเป็นทางการในวันที่ 5 เมษายน 2566 ณ อาคารรัฐประศาสนภักดี (อาคาร B) ศูนย์ราชการฯ แจ้งวัฒนะ กทม. ภายในงานวันผู้สูงอายุแห่งชาติ และวันแห่งครอบครัว ประจําปี 2566
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-บีโอไอ เป็นวิทยากรบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย”
วันศุกร์ที่ 10 มีนาคม 2566
บีโอไอ เป็นวิทยากรบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย”
บีโอไอ เป็นวิทยากรบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย” ภายใต้หลักสูตรวิทยาการการจัดการสําหรับนักบริหารระดับสูง (วบส.) รุ่นที่ 9 ของคณะรัฐประศาสนศาสตร์ สถาบันบัณฑิตพัฒนบริหารศาสตร์
เมื่อวันที่ 8 มีนาคม 2566 นายนฤตม์ เทอดสถีรศักดิ์ เลขาธิการบีโอไอ ได้เป็นวิทยากรเพื่อบรรยายในหัวข้อ “ยุทธศาสตร์การส่งเสริมการลงทุนกับการขับเคลื่อนเศรษฐกิจไทย” ภายใต้หลักสูตรวิทยาการการจัดการสําหรับนักบริหารระดับสูง (วบส.) รุ่นที่ 9 ของคณะรัฐประศาสนศาสตร์ สถาบันบัณฑิตพัฒนบริหารศาสตร์ โดยมีผู้รับฟังการบรรยายประมาณ 80 คน
ในการบรรยาย เลขาธิการบีโอไอได้อธิบายถึงบทบาทของบีโอไอในการขับเคลื่อนการลงทุนของประเทศ การดําเนินนโยบายของการส่งเสริมการลงทุนตั้งแต่อดีตจนถึงปัจจุบัน ผลของการส่งเสริมการลงทุน รวมถึงการวิเคราะห์ปัจจุบันและโอกาสที่มีผลต่อการลงทุนในระยะ 5 ปี ซึ่งนํามาสู่การกําหนดยุทธศาสตร์การส่งเสริมการลงทุนเพื่อสร้างเศรษฐกิจใหม่ที่ขับเคลื่อนด้วยเทคโนโลยี นวัตกรรม และความคิดสร้างสรรค์วัตกรรม (Innovative) มีขีดความสามารถในการแข่งขัน สามารถปรับตัวเร็ว และสร้างการเติบโตสูง (Competitive) และคํานึงถึงความยั่งยืนด้านสิ่งแวดล้อมและสังคม รวมทั้งการสร้างโอกาส และลดปัญหาความเหลื่อมล้ํา (Inclusive)
นอกจากนั้น เลขาธิการยังได้กล่าวถึงหมุดหมายที่สําคัญภายใต้ยุทธศาสตร์ 7 ด้าน พร้อมทั้งกลไกและมาตรการที่จะใช้ขับเคลื่อนยุทธศาสตร์เพื่อให้บรรลุหมุดหมายดังกล่าว รวมถึงเป้าหมายที่บีโอไอจะให้ความสําคัญในปี 2566 อาทิ การสร้างฐานสําหรับ 5 อุตสาหกรรมมุ่งเป้า การผลักดันให้ไทยเป็นศูนย์กลางธุรกิจระหว่างประเทศและศูนย์กลางบุคลากรทักษะสูง การส่งเสริมการเปลี่ยนผ่านอุตสาหกรรมไปสู่ Smart & Sustainable Industry และการส่งเสริมให้ภาคเอกชนช่วยพัฒนาคน SMEs และชุมชน
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เตรียมลงพื้นที่ตรวจราชการ จ.สงขลา-จ.ยะลา ตรวจเยี่ยมพื้นที่ก่อสร้างสะพานข้ามทะเลสาบสงขลาฯ และพบปะผู้นำดะวะห์ประเทศไทย 11 มี.ค. นี้
วันศุกร์ที่ 10 มีนาคม 2566
10/03/2566
​โฆษกรัฐบาลเผย นายกฯ เตรียมลงพื้นที่ตรวจราชการ จ.สงขลา-จ.ยะลา ตรวจเยี่ยมพื้นที่ก่อสร้างสะพานข้ามทะเลสาบสงขลาฯ และพบปะผู้นําดะวะห์ประเทศไทย 11 มี.ค. นี้
​โฆษกรัฐบาลเผย นายกฯ เตรียมลงพื้นที่ตรวจราชการ จ.สงขลา-จ.ยะลา ตรวจเยี่ยมพื้นที่ก่อสร้างสะพานข้ามทะเลสาบสงขลาฯ และพบปะผู้นําดะวะห์ประเทศไทย 11 มี.ค. นี้
วันที่ 10 มีนาคม 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีกําหนดการลงพื้นที่ตรวจราชการ ณ จังหวัดสงขลา และจังหวัดยะลา เพื่อติดตามผลการดําเนินงานตามนโยบายของรัฐบาล ในวันเสาร์ที่ 11 มีนาคม 2566 โดยมีกําหนดการ ดังนี้
ช่วงเช้า เวลาประมาณ 09.00 น. นายกรัฐมนตรีพร้อมคณะ เดินทางโดยเครื่องบินของกองทัพอากาศ จากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานทหารกองบิน 56 อําเภอคลองหอยโข่ง จังหวัดสงขลา จากนั้น นายกรัฐมนตรีจะไปสักการะศาลเจ้าพ่อหลักเมืองสงขลา ตําบลบ่อยาง อําเภอเมืองสงขลา เพื่อความเป็นสิริมงคล ก่อนที่นายกรัฐมนตรีจะเดินทางไปยังแพขนานยนต์ ตําบลบ่อยาง อําเภอเมืองสงขลา เพื่อตรวจเยี่ยมพื้นที่ก่อสร้างสะพานข้ามทะเลสาบสงขลาเพื่อเชื่อมอําเภอเมืองสงขลากับอําเภอสิงหนคร และรับฟังรายงานสรุปข้อมูลการยกระดับโรงพยาบาลอําเภอเมืองสงขลา พร้อมกล่าวมอบนโยบายและพบปะประชาชน ต่อจากนั้น เวลาประมาณ 12.40 น. นายกรัฐมนตรีจะพบปะพี่น้องประชาชนชาวหาดใหญ่ ณ ตลาดสันติสุขและตลาดกิมหยง อําเภอหาดใหญ่ แล้วออกเดินทางไปจังหวัดยะลา
ช่วงบ่าย เวลาประมาณ 15.00 น. นายกรัฐมนตรีพบปะผู้นําดะวะห์และผู้เข้าร่วมบรรยายธรรม (โยร์) เพื่อต้อนรับเดือนรอมฎอนอันประเสริฐของชาวไทยผู้นับถือศาสนาอิสลาม ณ ศูนย์ดะวะห์แห่งประเทศไทย (มัรกัสยะลา) ตําบลสะเตงนอก อําเภอเมืองยะลา จังหวัดยะลา ซึ่งนายกรัฐมนตรีจะพบปะผู้นําดะวะห์แห่งประเทศไทยและพบปะประชาชน โดยนายกรัฐมนตรีและคณะจะเดินทางกลับถึงท่าอากาศยานทหาร 2 กองบิน 6 (บน.6) ดอนเมือง กรุงเทพฯ ในเวลาประมาณ 18.45 น. ทั้งนี้ กําหนดการอาจมีการเปลี่ยนแปลงตามความเหมาะสม
“การลงพื้นที่ตรวจราชการของ พลเอก ประยุทธ์ จันทร์โอชา นายกรัฐมนตรี เพื่อติดตามผลการดําเนินงานตามนโยบายของรัฐบาล และข้อสั่งการ รวมถึงรับฟังปัญหาจากประชาชนในพื้นที่ เพื่อนํามาแก้ไขให้ตรงจุด ให้ประชาชนได้รับประโยชน์โดยตรง” นายอนุชา ย้ํา
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม สั่งราชทัณฑ์ตั้ง กก.สอบ หลัง "วีระ" ไลฟ์สดสัมภาษณ์ ขรก. ระบุมีของผิดกม.ขายให้นักโทษในเรือนจำ ยันให้ความเป็นธรรมกับทุกฝ่าย ใครผิดต้องลงโทษให้ถึงที่สุด
วันศุกร์ที่ 10 มีนาคม 2566
10/03/2566
รัฐมนตรีว่าการกระทรวงยุติธรรม สั่งราชทัณฑ์ตั้ง กก.สอบ หลัง "วีระ" ไลฟ์สดสัมภาษณ์ ขรก. ระบุมีของผิดกม.ขายให้นักโทษในเรือนจํา ยันให้ความเป็นธรรมกับทุกฝ่าย ใครผิดต้องลงโทษให้ถึงที่สุด
รัฐมนตรีว่าการกระทรวงยุติธรรม สั่งราชทัณฑ์ตั้ง กก.สอบ หลัง "วีระ" ไลฟ์สดสัมภาษณ์ ขรก. ระบุมีของผิดกม.ขายให้นักโทษในเรือนจํา เล็งเชิญร่วมสังเกตการณ์ หวังสร้างบรรทัดฐานใหม่ ยันให้ความเป็นธรรมกับทุกฝ่าย ใครผิดต้องลงโทษให้ถึงที่สุด
นายสมศักดิ์ เทพสุทิน รัฐมนตรีว่าการกระทรวงยุติธรรม กล่าวถึงกรณีที่ นายวีระ สมความคิด ประธานเครือข่ายประชาชนต้านคอร์รัปชัน(คปต.) ไลฟ์สดผ่านเฟชบุ๊ก สัมภาษณ์ข้าราชการคนหนึ่ง ที่ระบุว่า มีการใช้เรือนจําเป็นที่หาเงิน ขายของผิดกฎหมายให้กับผู้ต้องขัง และถูกกลั่นแกล้งตั้งกรรมการสอบว่า เรื่องนี้ตนได้ติดตามและรับทราบเรื่องแล้ว ซึ่งตนจะให้กรมราชทัณฑ์ตั้งกรรมการสอบข้อเท็จจริงขึ้นมา เพื่อตรวจสอบความจริงที่ระบุไว้ในไลฟ์สดทั้งหมด เรายินดีที่จะพิสูจน์ความจริงทั้งหมดเพื่อให้สังคมได้รับทราบ ซึ่งหากพบความผิดเราจะดําเนินการลงโทษอย่างถึงที่สุด และพร้อมที่จะเชิญนายวีระ เข้ามาร่วมสังเกตการณ์ด้วย เพื่อความเป็นธรรมกับทุกฝ่าย ซึ่งจะไม่มีข้อครหาเลยถ้าหากนายวีระว่างมาเป็นผู้สังเกต และยังถือเป็นการวางบรรทัดฐานของการตรวจสอบด้วย
"เรื่องนี้เราต้องพิสูจน์ความเป็นจริงและให้ความเป็นธรรมกับทุกฝ่าย หากใครผิดก็ต้องลงโทษให้ถึงที่สุดเพื่อเป็นตัวอย่าง ซึ่งหากมีการซื้อขายยาเสพติดกันจริงเราก็จะสืบข้อมูลไปให้ถึงตัวการ หรือหากมีโทรศัพท์ด้วยเราก็จะตามตรวจสอบต่อไปยังเบอร์ปลายทางจัดการให้หมดทั้งกระบวนการ ผมจะไม่ยอมให้เรื่องเลวร้ายเกิดขึ้นในกระทรวงยุติธรรมอย่างเด็ดขาด เพราะเราต้องเป็นที่พึ่งให้กับประชาชน" นายสมศักดิ์ กล่าว
รัฐบาลไทย-ข่าวทำเนียบรัฐบาล-สถาบันการบินพลเรือน จัดพิธีมอบประกาศนียบัตรหลักสูตร AIS Officer รุ่นที่ 48
วันศุกร์ที่ 10 มีนาคม 2566
สถาบันการบินพลเรือน จัดพิธีมอบประกาศนียบัตรหลักสูตร AIS Officer รุ่นที่ 48
...
สถาบันการบินพลเรือน จัดพิธีมอบประกาศนียบัตรหลักสูตร AIS Officer รุ่นที่ 48
นายพันศักดิ์ เนินทราย ผู้อํานวยการกองวิชาบริการการจราจรทางอากาศ รักษาการในตําแหน่งรองผู้ว่าการฝ่ายวิชาการ สถาบันการบินพลเรือนกระทรวงคมนาคม เป็นประธานในพิธีมอบประกาศนียบัตรการฝึกอบรมหลักสูตร AIS Officer รุ่นที่ 48 ซึ่งดําเนินการฝึกอบรมระหว่างวันที่ 16 มกราคม - 10 มีนาคม 2566 โดยมีผู้เข้ารับการฝึกอบรมทั้งหมด 9 คน เป็นชาวภูฎาน มาเลเซีย และกัมพูชา เมื่อวันที่ 10 มีนาคม 2566 ณ สบพ. กรุงเทพฯ
สําหรับการจัดอบรมหลักสูตร AIS Officer มีวัตถุประสงค์เพื่อ ให้ผู้เข้ารับการฝึกอบรมมีความรู้พื้นฐานด้านการบริการข่าวสารการเดินอากาศ ให้เป็นไปตามข้อกําหนดภาคผนวก1ของ ICAO ต่อไป
รัฐบาลไทย-ข่าวทำเนียบรัฐบาล-นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา
วันศุกร์ที่ 10 มีนาคม 2566
10/03/2566
นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา
นายกรัฐมนตรีสักการะหลวงพ่อพระพุทธโสธร และกราบนมัสการเจ้าอาวาสวัดโสธรวรารามวรวิหาร เพื่อความเป็นสิริมงคล ในการลงพื้นที่ตรวจราชการ จ.ฉะเชิงเทรา
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเปิดเผยว่า วันนี้ (10 มีนาคม 2566) เวลา 15.20 น. ณ วัดโสธรสรารามวรวิหาร ตําบลหน้าเมือง อําเภอเมืองฉะเชิงเทรา จังหวัดฉะเชิงเทรา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สักการะหลวงพ่อพระพุทธโสธร และกราบนมัสการพระราชภาวนาพิธาน เจ้าอาวาสวัดโสธรวรารามวรวิหาร เพื่อความเป็นสิริมงคลในการลงพื้นที่ตรวจราชการ จังหวัดฉะเชิงเทรา โดยมีพลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายสุชาติ ชมกลิ่น รัฐมนตรีว่าการกระทรวงแรงงาน และนายธนกร วังบุญคงชนะ รัฐมนตรีประจําสํานักนายกรัฐมนตรี เข้าร่วมด้วย
โอกาสนี้ นายกรัฐมนตรีวางพวงมาลัย ถวายเครื่องสักการะและผ้าไตรไทยธรรม เพื่อสักการะหลวงพ่อพระพุทธโสธร และกราบนมัสการพระราชภาวนาพิธาน เจ้าอาวาสวัดโสธรวรารามวรวิหาร ซึ่งนายกรัฐมนตรีได้สอบถามเกี่ยวกับประวัติความเป็นมาของวัด รวมถึงการบูรณะวัดที่กําลังดําเนินการในขณะนี้ และนายกรัฐมนตรีพร้อมคณะได้รับศีลรับพรจากเจ้าอาวาสและคณะสงฆ์ด้วย
ทั้งนี้ นายกรัฐมนตรีได้พบปะทักทายประชาชนที่มาให้การต้อนรับ และร่วมถ่ายรูปด้วยความเป็นกันเอง พร้อมกับพูดคุยกับผู้ประกอบการรุ่นใหม่ YEC หอการค้า Young Entrepreneur Chamber of Commerce (YEC) โดยตัวแทนผู้ประกอบการได้ขอบคุณนายกรัฐมนตรีที่ผลักดันโครงการ Young Entrepreneur Chamber of Commerce (YEC) จนเกิดผลสําเร็จ และได้ขอให้นายกรัฐมนตรีพิจารณาขยายเวลาการเปิดสถานที่ท่องเที่ยวในช่วงกลางคืนออกไปจากเที่ยงคืนเป็นตีสอง เพื่อกระตุ้นเศรษฐกิจ เพิ่มรายได้ในจังหวัด เพราะขณะนี้จํานวนนักท่องเที่ยวที่เข้ามาพักในจังหวัดมีจํานวนมากขึ้น ซึ่งนายกรัฐมนตรีกล่าวว่าจะนําเรื่องนี้ไปพิจารณาต่อไป
จากนั้น นายกรัฐมนตรีและคณะเดินทางต่อไปยังสวนสาธารณะเฉลิมพระเกียรติ ตําบลบางแก้ว อําเภอเมืองฉะเชิงเทรา เพื่อเป็นประธานในพิธีเปิดสวนสาธารณะเฉลิมพระเกียรติ เนื่องในโอกาสมหามงคลพระราชพิธีบรมราชาภิเษก พ.ศ. 2562
รัฐบาลไทย-ข่าวทำเนียบรัฐบาล-​นายกรัฐมนตรีมั่นใจมาตรการดึงต่างชาติศักยภาพสูง และการตั้งสำนักงานใหญ่ประจำภูมิภาคของบรรษัทข้ามชาติจะเพิ่มขีดความสามารถคนไทยเร็วขึ้น
วันศุกร์ที่ 10 มีนาคม 2566
10/03/2566
​นายกรัฐมนตรีมั่นใจมาตรการดึงต่างชาติศักยภาพสูง และการตั้งสํานักงานใหญ่ประจําภูมิภาคของบรรษัทข้ามชาติจะเพิ่มขีดความสามารถคนไทยเร็วขึ้น
นายกรัฐมนตรีมั่นใจมาตรการดึงต่างชาติศักยภาพสูง และการตั้งสํานักงานใหญ่ประจําภูมิภาคของบรรษัทข้ามชาติจะเพิ่มขีดความสามารถคนไทยเร็วขึ้น เผยยอดผู้ยื่นขอ LTR Visa แล้ว 2,920 คน ท็อป3ยุโรป สหรัฐฯ จีน บีโอไอส่งเสริมตั้ง Regional Headquarters กว่า 500 โครงการ
วันที่ 10 มีนาคม 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ให้ความสําคัญกับการผลักดันนโยบายเพื่อเพิ่มศักยภาพของคนไทยซึ่งเป็นทรัพยากรสําคัญต่อขีดความสามารถแข่งขันประเทศมาต่อเนื่อง โดยดําเนินการผ่านหลายด้านรวมถึงการดึงผู้มีศักยภาพสูงเข้ามาอาศัยทําธุรกิจและทํางานในประเทศไทยด้วยนโยบายการเป็นศูนย์การบุคลากรทักษะสูง (Talent Hub) ของภูมิภาค และการผลักดันให้ไทยเป็นศูนย์กลางธุรกิจระหว่างประเทศ โดยดึงบริษัทชั้นนําเข้ามาตั้งสํานักงานใหญ่ประจําภูมิภาค(Regional Headquarters) ในไทย ซึ่งผู้มีทักษะสูงและบริษัทระดับโลกจะถ่ายทอดความรู้ และนวัตกรรมต่างๆ แก่คนไทยผ่านการทํางานร่วมกัน
“นายกรัฐมนตรีมั่นใจว่าการดึงผู้มีศักยภาพสูงโดยการให้ LTR Visa และการดึงบริษัทระดับโลกมาตั้งสํานักงานใหญ่จะเป็นทางลัดที่จะพัฒนาคนไทยให้เก่งเร็วขึ้นผ่านการทํางานกับบุคคลหรือบริษัทที่มีนวัตกรรมและความสามารถการแข่งขันสูง ซึ่งด้วยนโยบายที่ชัด มีทีมงานที่นายกรัฐมนตรีตั้งเดินสายเพื่อให้ข้อมูลนักลงทุน และผลจากการเป็นเจ้าภาพจัดประชุมเอเปคเมื่อปลายปี 65 ทําให้ทั่วโลกมองเห็นศักยภาพของประเทศไทย ซึ่งทั้งหมดสะท้อนไปที่ยอดของผู้มีทักษะสูงและบริษัทระดับโลกที่เข้ามายังประเทศไทยต่อเนื่อง” น.ส.ไตรศุลี กล่าว
น.ส.ไตรศุลี กล่าวว่า สํานักงานคณะกรรมการส่งเสริมการลงทุน(บีโอไอ) ได้รายงานถึงการดําเนินการตามนโยบายของนายกรัฐมนตรีสําหรับนโยบาย Talent Hub ตามมาตรการกระตุ้นเศรษฐกิจและการลงทุนโดยการดึงดูดชาวต่างชาติที่มีศักยภาพสูงสู่ประเทศไทย หรือ Long-Term Resident Visa (LTR Visa) ตั้งแต่ 1 พ.ย.65 -28 ก.พ. มีต่างชาติยื่นขอ LTR Visa รวม 2,920 คน
ทั้งนี้ แยกเป็น กลุ่มผู้มีความมั่งคั่งสูง 195 คน, กลุ่มผู้เกษียณอายุและมีความมั่งคั่งจากต่างประเทศ 1,011 คน, กลุ่มผู้ที่ต้องการทํางานจากประเทศไทย 771 คน, ผู้มีทักษะเชี่ยวชาญพิเศษ 390 คน และ ผู้ติดตามบุคคลกลุ่มต่างๆ ข้างต้น 553 คน และหากแยกตามกลุ่มประเทศพบว่าผู้ยื่นขอ LTR Visa สูงสุด 3 อันดับแรกคือ ยุโรป 940 คน สหรัฐอเมริกา 517 คน และจีน 325 คน
น.ส.ไตรศุลี กล่าวว่า ในส่วนการเข้ามาตั้ง Regional Headquarter สํานักงานบีโอไอได้ให้อนุมัติให้การส่งเสริมการลงทุนตั้งสํานักงานแล้วกว่า 500 โครงการ มูลค่าเงินลงทุนประมาณ 13,000 ล้านบาท โดยบริษัท 5 สัญชาติแรกได้แก่ ญี่ปุ่น สหรัฐฯ สิงคโปร์ ฮ่องกง และฝรั่งเศส โดยตัวอย่างของบริษัทที่เป็นที่รู้จักของทั่วโลกมีอย่างเช่น อโกดา, หัวเว่ย เทคโนโลยี่, อาร์เซลิก ฮิตาชิ, อายิโนะโมะโต๊ะ, นิสชิน ฟู้ดส์, อัลสตอม, โตโยต้า มอเตอร์, นิปปอนสตีล เป็นต้น บริษัทเหล่านี้ใช้ประเทศไทยเป็นฐานหลักในการกํากับดูแลและให้บริการกับบริษัทในเครือที่ตั้งอยู่ในประเทศต่าง ๆ ในภูมิภาค
รัฐบาลไทย-ข่าวทำเนียบรัฐบาล-สธ. เปิดรับสมัคร “นักการสาธารณสุขดีเด่น” เข้ารับพระราชทานรางวัลชัยนาทนเรนทร ปี 66
วันศุกร์ที่ 10 มีนาคม 2566
สธ. เปิดรับสมัคร “นักการสาธารณสุขดีเด่น” เข้ารับพระราชทานรางวัลชัยนาทนเรนทร ปี 66
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรและผู้ที่ทําคุณประโยชน์ด้านการสาธารณสุข เพื่อคัดเลือกเป็น นักการสาธารณสุขดีเด่น เข้าเฝ้าฯ รับพระราชทาน “รางวัลชัยนาทนเรนทร”
กระทรวงสาธารณสุข ร่วมกับมูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร เปิดรับสมัครบุคลากรและผู้ที่ทําคุณประโยชน์ด้านการสาธารณสุข เพื่อคัดเลือกเป็น นักการสาธารณสุขดีเด่น เข้าเฝ้าฯ รับพระราชทาน “รางวัลชัยนาทนเรนทร” ประจําปี 2566 สมัครได้ตั้งแต่วันนี้ ถึงวันที่ 31 มีนาคม 2566
นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นายแพทย์ทรงคุณวุฒิระดับ 11) และโฆษกกระทรวงสาธารณสุข กล่าวว่า กระทรวงสาธารณสุข ร่วมกับ มูลนิธิสมเด็จพระเจ้าบรมวงศ์เธอ กรมพระยาชัยนาทนเรนทร และมหาวิทยาลัยนเรศวร กําลังเปิดรับสมัครบุคลากรและผู้ที่ทําคุณประโยชน์ด้านการสาธารณสุข มีผลงานดีเด่นระดับประเทศ เพื่อคัดเลือกเป็นนักการสาธารณสุขดีเด่น “รางวัลชัยนาทนเรนทร” ประจําปี 2566 แบ่งเป็น 5 ประเภทรางวัล ได้แก่ ประเภทบริหาร ประเภทบริการ ประเภทวิชาการ ประเภทผู้นําชุมชน และประเภทประชาชน โดยจะได้รับเงินรางวัล 100,000 บาท พร้อมใบประกาศเกียรติคุณ และเข็มกลัดนักการสาธารณสุขดีเด่น และจะได้เข้าเฝ้าฯ รับพระราชทานรางวัลจาก พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทั้งนี้ ผู้ที่สนใจสามารถดูรายละเอียดและดาวน์โหลดใบสมัครเข้ารับการคัดเลือกได้ที่เว็บไซต์กระทรวงสาธารณสุข www.moph.go.th หรือสแกน QR code ในสื่อประชาสัมพันธ์ที่ปรากฏหน้าเว็บไซต์ ตั้งแต่บัดนี้ จนถึงวันที่
31 มีนาคม 2566
สําหรับรางวัลชัยนาทนเรนทร ได้จัดขึ้นเพื่อเป็นการยกย่องเชิดชูเกียรติ สร้างขวัญกําลังใจและความภาคภูมิใจให้กับผู้ที่มีความมุ่งมั่นตั้งใจ อุทิศตนในการปฏิบัติงานด้านการแพทย์และสาธารณสุข เพื่อประโยชน์สูงสุดของประชาชน รวมทั้งเป็นการเทิดพระเกียรติ สมเด็จพระเจ้าบรมวงศ์เธอ กรมพระยาชัยนาทนเรนทร ผู้ทรงมีพระกรุณาธิคุณต่อวงการแพทย์และการสาธารณสุขของไทย โดยเกณฑ์การคัดเลือกนักการสาธารณสุขดีเด่นจะพิจารณาจากบุคคลที่ปฏิบัติงานด้านสาธารณสุข หรือสนับสนุนงานด้านสาธารณสุขทั้งในและนอกสังกัดกระทรวงสาธารณสุข ทั้งภาครัฐ เอกชนและประชาชน มีประวัติการทํางานสาธารณสุขอย่างทุ่มเทและเสียสละเป็นเวลาต่อเนื่องกันอย่างน้อย 5 ปี และการทํางานนั้นส่งผลต่อการพัฒนางานด้านการส่งเสริมสุขภาพ ป้องกันโรค ทั้งในเชิงบริหาร บริการ หรือวิชาการ ก่อให้เกิดการสาธารณสุขที่ดี และส่งผลต่อการมีคุณภาพที่ดีขึ้นของประชาชน
ในระดับชาติ
************************************************ 10 มีนาคม 2566
รัฐบาลไทย-ข่าวทำเนียบรัฐบาล-ครม. เคาะงบ 3,191 ลบ. ช่วยเหลือ “ค่าไฟฟ้าบ้านอยู่อาศัย” 4 เดือน ม.ค - เม.ย. 66 เพื่อบรรเทาผลกระทบต่อประชาชน จากสถานการณ์ราคาพลังงานที่ยังสูง
วันศุกร์ที่ 10 มีนาคม 2566
ครม. เคาะงบ 3,191 ลบ. ช่วยเหลือ “ค่าไฟฟ้าบ้านอยู่อาศัย” 4 เดือน ม.ค - เม.ย. 66 เพื่อบรรเทาผลกระทบต่อประชาชน จากสถานการณ์ราคาพลังงานที่ยังสูง
....
ที่ประชุมครม. (7 มี.ค. 66) อนุมัติวงเงิน 3,191,740,000 ล้านบาท ให้การไฟฟ้านครหลวงและการไฟฟ้าส่วนภูมิภาค นําไปเป็นค่าใช้จ่าย สําหรับค่าไฟฟ้าประจําเดือน ม.ค. – เม.ย. 66
.
เพื่อให้ส่วนลดอัตราค่าไฟฟ้าให้แก่ผู้ใช้ไฟฟ้าประเภท “บ้านอยู่อาศัย” ที่ใช้ไฟฟ้าไม่เกิน 300 หน่วยต่อเดือน แบ่งเป็น
.
> การไฟฟ้านครหลวง จํานวน 517,950,000 บาท
> การไฟฟ้าส่วนภูมิภาค จํานวน 2,673,790,000 บาท
.
โดยมาตการดังกล่าว จะช่วยลดภาระค่าครองชีพให้ผู้ใช้ไฟฟ้าในกลุ่ม “กลุ่มเปราะบาง” ที่ได้รับผลกระทบจากสถานการณ์ราคาพลังงานที่สูงขึ้น รวมทั้งผู้ใช้ไฟฟ้าบ้านอยู่อาศัยที่เป็นผู้ใช้ไฟฟ้ารายย่อยของการไฟฟ้าฝ่ายผลิตแห่งประเทศไทย และผู้ใช้ไฟฟ้าในพื้นที่บริการของกิจการไฟฟ้าสวัสดิการสัมปทาน กองทัพเรือ
.
อ่านเพิ่มเติม คลิกhttps://www.thaigov.go.th/news/contents/details/65832
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ดีอีเอส เตือนกลโกงคนใกล้ตัว ระวังเซ็นเอกสารอาจเสียทรัพย์ และเป็นหนี้หมดตัว
วันศุกร์ที่ 10 มีนาคม 2566
ดีอีเอส เตือนกลโกงคนใกล้ตัว ระวังเซ็นเอกสารอาจเสียทรัพย์ และเป็นหนี้หมดตัว
ดีอีเอส เตือนกลโกงคนใกล้ตัว ระวังเซ็นเอกสารอาจเสียทรัพย์ และเป็นหนี้หมดตัว
จากกรณีที่มีประชาชนได้รับความเสียหายจากการไว้วางใจคนใกล้ตัวและมีการเซ็นเอกสารในการกู้หนี้ โดยที่ผู้เซ็นต์เอกสารไม่ได้ไตร่ตรองรายละเอียดของเอกสารก่อนลงนามเซ็นเอกสาร จนก่อให้เกิดการสูญเสียและเป็นหนี้ที่ตัวเองไม่ได้ก่อขึ้นนั้น กระทรวงดิจิทัลเพื่อเศรษฐกิจและสังคม (ดีอีเอส) ขอให้ประชาชนที่มีส่วนเกี่ยวข้องกับการเซ็นเอกสาร ทั้งการเซ็นเอกสารในรูปแบบกระดาษ การเซ็นเอกสารในรูปแบบอิเล็กทรอนิสก์ ที่เรียกว่า การเซ็นเอกสารด้วยลายมือชื่ออิเล็กทรอนิกส์ (e-Signature) และการเซ็นเอกสารด้วยลายมือชื่อดิจิทัล (Digital Signature) ขอให้ท่านตรวจสอบเอกสารต่างๆอย่างรอบครอบก่อนการเซ็นเอกสารทุกครั้ง เพื่อป้องกันการโดนหลอกลวงให้เซ็นเอกสารที่ไม่ตรงกับรายละเอียดและเนื้อหาที่ท่านได้รับแจ้งก่อนการเซ็นเอกสาร เพื่อป้องกันความเสียหายที่จะเกิดขึ้น
นางสาวนพวรรณ หัวใจมั่น โฆษก กระทรวงดิจิทัลเพื่อเศรษฐกิจและสังคม (ดีอีเอส) กล่าวว่า เพื่อเป็นการป้องกันและตระหนักรู้ของประชาชนในการเซ็นเอกสารต่างๆ อาทิ เอกสารการขอกู้เงิน เอกสารเซ็นค้ําประกัน เอกสารรับรองมรดก และเอกสารถอนเงินธนาคาร เป็นต้น ประชาชนที่มีความจําเป็นต้องเซ็นเอกสารต่างๆ ดีอีเอส ขอให้ท่านตรวจสอบเอกสาร อ่านและทบทวนเอกสารให้เข้าใจก่อนจะเซ็นเอกสาร หรือพิมพ์ลายนิ้วมือทุกครั้ง แม้ว่าบุคคลที่นําเอกสารมาให้ท่านเซ็นจะเป็นญาติสนิท หรือ คนใกล้ชิด เนื่องจากหากมีผู้ไม่หวังดีกับท่านให้เซ็นเอกสารที่มีรายละเอียดไม่ตรงกับที่แจ้งด้วยปากเปล่าหรือแจ้งรายละเอียดเพียงเล็กน้อยแล้วท่านได้เซ็นเอกสารเพราะความไว้ใจ อาจจะก่อให้เกิดผลเสียหายและทรัพย์สินกับตัวท่านได้ ดังตัวอย่าง ความเสียหายที่เกิดขึ้น จากการที่ผู้เสียหายโดนน้องชายแท้ๆหลอกว่า กู้ธนาคารได้แต่น้องชายแอบปลอมสเตตเมนต์ไปยื่นกู้ 1.2 ล้านบาท และน้องชายบอกพี่ชายว่า กู้เงินแค่ 100,000 บาทโดยได้เงินมา 80,000 บาท สุดท้ายโดนแบก์ฟ้องยึดบ้าน กําลังขายทอดตลาด แถมโดนกองปราบดําเนินคดีใช้เอกสารปลอมกู้เงิน ชีวิตไปต่อไม่ได้ ต้องรับผิดชอบหนี้ที่ตัวเองไม่ได้ก่อขึ้น หรือกรณีการแบ่งทรัพย์สินมรดกในครอบครัว หากผู้ไม่หวังดีในครอบครัวต้องการที่จะหลอกลวงบุคคลภายในบ้านโดยให้ทุกคนเซ็นเอกสาร แต่ไม่ใส่รายละเอียดของการเซ็นเอกสาร สิ่งที่เกิดขึ้นอาจจะทําทุกคนในครอบครัวเสียทรัพย์สินมรดกให้กับบุคคลที่ไม่หวังดีในครอบครัวที่นําเอกสารให้ทุกคนเซ็นเอกสารโดยไม่แจ้งรายละเอียดใดๆ ได้ เนื่องจาก ผู้ไม่หวังดีสามารถที่จะพิมพ์ใส่รายละเอียดละรายการทรัพย์สินอื่นๆที่เป็นมรดกในเอกสารหลังจากที่มีการเซ็นเอกสารของทุกคนแล้ว อาจส่งผลให้มรดกของครอบครัว จะตกไปยังผู้ไม่หวังดีเพียงคนเดียวได้ เป็นต้น
“ดีอีเอส มีความมุ่งมั่นที่จะดูแลความปลอดภัย ชีวิตและทรัพย์สินของพี่น้องประชาชน เราเฝ้าระวังรวมถึงตรวจสอบการกระทําใดๆที่ผิดปกติอย่างต่อเนื่อง และมีการแจ้งให้ประชาชนทราบโดยเร็วที่สุด เพื่อให้ประชาชนได้ตระหนักถึงภัยใกล้ตัว และป้องกันการสูญเสียที่อาจจะเกิดขึ้น เพื่อการเฝ้าระวังความปลอดภัยมากยิ่งขึ้น หากท่านพบเห็นการกระทําความผิด และพบสิ่งผิดปรกติท่านสามารถแจ้งเบาะแสได้ที่สายด่วน โทร 1212 ตลอด 24 ชั่วโมง หรือ https://facebook.com/DESMonitor” นางสาวนพวรรณ กล่าว
_______________________
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี “เราเที่ยวด้วยกัน เฟส 5” ประสบความสำเร็จ ประชาชน – ภาคเอกชนให้การตอบรับต่อเนื่อง พร้อมปกป้องสิทธิประชาชน ย้ำผู้ประกอบการแจ้งราคาก่อนจองสิทธิ
วันศุกร์ที่ 10 มีนาคม 2566
10/03/2566
โฆษกรัฐบาลเผย นายกฯ ยินดี “เราเที่ยวด้วยกัน เฟส 5” ประสบความสําเร็จ ประชาชน – ภาคเอกชนให้การตอบรับต่อเนื่อง พร้อมปกป้องสิทธิประชาชน ย้ําผู้ประกอบการแจ้งราคาก่อนจองสิทธิ
โฆษกรัฐบาลเผย นายกฯ ยินดี “เราเที่ยวด้วยกัน เฟส 5” ประสบความสําเร็จ ประชาชน – ภาคเอกชนให้การตอบรับต่อเนื่อง พร้อมปกป้องสิทธิประชาชน ย้ําผู้ประกอบการแจ้งราคาก่อนจองสิทธิ
วันนี้ (วันที่ 10 มีนาคม 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีต่อกระแสตอบรับจากโครงการ “เราเที่ยวด้วยกัน เฟส 5” ซึ่งประสบความสําเร็จต่อเนื่อง โดยเชื่อมั่นว่าโครงการดังกล่าวจะสร้างรายได้ให้ผู้ประกอบการ ส่งเสริมประชาชนให้ใช้จ่ายในประเทศมากขึ้น ซึ่งจะเป็นผลดีต่อระบบเศรษฐกิจภายในประเทศ
โฆษกประจําสํานักนายกรัฐมนตรีกล่าวว่า ภาพรวมการท่องเที่ยวภายในประเทศอยู่ในทิศทางที่ดีขึ้นต่อเนื่อง โดยข้อมูลจากกองเศรษฐกิจการท่องเที่ยวและกีฬา กระทรวงการท่องเที่ยวและกีฬา ระบุว่า อัตราการเข้าพักในปี 2566 เมื่อเทียบกับปี 2565 มีจํานวนเพิ่มขึ้นในทุกภาคของประเทศ ได้แก่ ภาคกลาง เพิ่มขึ้น 18.5% ภาคตะวันออก เพิ่มขึ้น 33.51% ภาคใต้ เพิ่มขึ้น 47.71% ภาคเหนือ เพิ่มขึ้น 21.53% และภาคตะวันออกเฉียงเหนือ เพิ่มขึ้น 18.75% สร้างรายได้กว่า 70,328.93 ล้านบาท ซึ่งเชื่อมั่นว่าโครงการเราเที่ยวด้วยกัน เฟส 5 จะเป็นส่วนสําคัญในการกระตุ้นภาคการท่องเที่ยวให้ฟื้นตัวได้ต่อเนื่องในปีนี้
นอกจากนี้ นายกรัฐมนตรีรับทราบและได้กําชับหน่วยงานที่เกี่ยวข้องให้เร่งดําเนินการแก้ไขในประเด็นที่มีข้อท้วงติงทั้งจากประชาชน ภาคเอกชน และผู้ประกอบการ โดยเบื้องต้นการท่องเที่ยวแห่งประเทศไทย (ททท.) ชี้แจงเพิ่มเติมว่า การกําหนดระยะเวลาใช้สิทธิระหว่างวันที่ 10 มีนาคม – 30 เมษายน 2566 เป็นการจูงใจนักท่องเที่ยวกลุ่มกําลังซื้อสูง และมักเดินทางออกต่างประเทศในช่วง Hi-season ให้หันมาท่องเที่ยวภายในประเทศ ซึ่งการพิจารณาต่ออายุมาตรการ จะประเมินจากสถานการณ์และความจําเป็นต่อไป ส่วนประเด็นราคาห้องพักแพง ททท. ได้แจ้งผู้ประกอบการให้แจ้งราคาห้องพักสูงสุดและต่ําสุดก่อนเข้าร่วมโครงการฯ แต่เนื่องจากการดําเนินโครงการฯ อยู่ในช่วงฤดูท่องเที่ยว ส่งผลให้ราคาห้องพักปรับตัวสูงขึ้นตามกลไกตลาด อย่างไรก็ตามได้กําชับให้ผู้ประกอบการแจ้งราคาและเงื่อนไขราคาเพื่อให้ประชาชนตัดสินใจก่อนจองสิทธิ
“นายกรัฐมนตรีชื่นชมผลตอบรับที่ดีอย่างต่อเนื่อง สะท้อนความสําเร็จในการดําเนินนโยบายของรัฐบาลเพื่อประชาชน โดยเชื่อมั่นว่าภาคการท่องเที่ยวจะเป็นส่วนสําคัญในกระตุ้นเศรษฐกิจให้หมุนเวียนเพิ่มมากขึ้น ซึ่งโครงการดังกล่าวจะช่วยส่งเสริมอุตสาหกรรมท่องเที่ยวให้แข็งแกร่ง ทั้งการสร้างรายได้ให้ผู้ประกอบการ และสนับสนุนการท่องเที่ยวภายในประเทศให้แก่ประชาชน ทั้งนี้ รัฐบาลพร้อมรับฟังข้อเสนอแนะจากทุกภาคส่วน เพื่อนํามาปรับปรุง แก้ไข ให้สอดคล้องกับความต้องการของประชาชนต่อไป” นายอนุชาฯ กล่าว